Ir-Regolament tal-Kummisjoni (KEE) Nru 646/89
tal-14 ta' Marzu 1989
li jibdel il-post tal-kodiċijiet stabbiliti fuq il-bażi tan-nomenklatura tat-Tariffa Doganali Komuni fis-seħħ fil-31 ta' Diċembru 1987 ma' dawk stabbiliti fuq il-bażi tan-nomenklatura magħquda f'ċerti Regolamenti li jirrigwardaw il-klassifika tal-oġġetti
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat ir-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u tal-istatistika u dwar it-Tariffa Doganali Komuni [1], kif l-aħħar emendat bir-Regolament (KEE) Nru 20/89 [2], u b'mod partikolari Artikolu 15 (2) tiegħu,
Billi r-Regolament tal-Kunsill (KEE) Nru 950/68 tat-28 ta' Ġunju 1968 dwar it-Tariffa Doganali Komuni [3], kif l-aħħar emendat bir-Regolament (KEE) Nru 529/87 [4], stabbilixxa n-nomenklatura tat-Tariffa Doganali Komuni fuq il-bażi tal-Konvenzjoni tal-15 ta' Diċembru 1950 dwar in-nomenklatura għall-klassifika tal-oġġetti fit-tariffi doganali;
Billi l-Kummissjoni adottat numru ta' Regolamenti li jirigwardaw il-klassifika tal-oġġetti fin-nomenklatura tat-Tariffa Doganali Komuni fuq il-bażi tar-Regolament (KEE) Nru 97/69 tal-Kunsill tas-16 ta' Jannar 1969 dwar il-miżuri li jridu jittieħdu sabiex in-nomenklatura tat-Tariffa Doganali Komuni tiġi applikata b'mod uniformi [5], kif l-aħħar emendat bir-Regolament tal-Kunsill (KEE) Nru 2055/84 [6];
Billi r-Regolament (KEE) Nru 2658/87 stabbilixxa nomenklatura għall-oġġetti, imsejħa n-nomenklatura magħquda, sabiex tilħaq, simultanjament, il-ħtiġiet tat-Tariffa Doganali Komuni u tal-istatistika barranija tal-Komunità, imsejsa fuq il-Konvenzjoni Internazzjonali dwar id-Deskrizzjoni Armonizzata tal-Oġġetti u s-Sistema tal-Kodifika, li tieħu l-post tal-Konvenzjoni tal-15 ta' Diċembru 1950 riferita hawn fuq;
Billi Artikolu 15(1) tar-Regolament (KEE) Bru 2658/87 jistabbilixxi illi l-kodiċijiet u d-deskrizzjonijiet tal-oġġetti stabbiliti fuq il-bażi tan-nomenklatura magħquda jridu jieħdu l-post ta' dawk stabbiliti fuq il-bażi tan-nomenklatura tat-Tariffa Doganali Komuni fis-seħħ fil-31 ta' Diċembru 1987;
Billi għar-raġuni taċ-ċarezza u s-simplifikazzjoni, dawk tar-Regolament imsemmi li għadhom ta' sinifikat prattiku u li t-traspożizzjoni fihom ma trid tinvolvi l-ebda bidla sostanzjali għandhom jiġu emendati kif jixraq,
ADOTTAT DAN IR-REGOLAMENT:
Artikolu 1
Fir-Regolamenti elenkati fil-kolonna 1 tal-Anness, li jirreferu għall-oġġetti deskritti fil-kolonna 2, il-kodiċijiet imsejsa fuq in-nomenklatura tat-Tariffa Doganali Komuni fil-kolonna 3 għandhom jiġu mibdula bil-kodiċijiet imsejsa fuq in-nomenklatura magħquda elenkati fil-kolonna 4.
Artikolu 2
Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u jkun japplika direttament fl-Istati Membri kollha.
Magħmul fi Brussel, fl-14 ta' Marzu 1989.